**Miren Gaztañaga** (Irun, 1979ko abuztuaren 3a) aktore gipuzkoarra da. Arte Ederretan lizentziatu zen Euskal Herriko Unibertsitatean. 

Antzerkiola Imaginarioarekin abiatutako bideak eraman zuen bete-betean antzerki mundura, eta Ainhoa Izagirre, Silvia Clemente, Cristina Samaniego, Ander Lipus eta Aristides Vargasekin ikasi zuen bere lanbidea. 

Arte eszenikoen baitan bestelako diziplinak ere landu ditu, dantza eta musika kasu: Sagarroi taldearen abeslaria izan zen 2007-2010 urteen artean.

Bere aurkako boikota
--------------------

2017ko martxoaren 4an polemika handia piztu zen *Euskalduna naiz, eta zu?* saioa Covitek salatu zuenean. *El guardián invisible*ko aktore bat Miren Gaztañaga zenez eta saio horretan esan zituenaz suminduta, boikotera deitu zuten milaka espainiarrek. Honek Grupo Planeta ikaratu zuen, ekonomikoki arazo bat bihurtu ahal zelako boikota ondo ateratzen bazen. Besteak beste honegatik Miren Gaztañagaren aurka egin zuen eta komunikatu publiko batean, pelikula honetan Miren ia parte hartzen ez zuela eta berak esandakoaren aurka zegoela esan zuen.

Mirenek mota askotako biraoak eta mehatxuak jaso zituen sarean eta besteak beste, bere euskarazko wikipediaren artikuluak bandalismoak jaso zuen, historialean ikusi daitekeen moduan. 

### Barkamena

Miren Gaztañagak ohar bidez adierazi du "oso triste" zegoela, eta "gainezka" gertatzen ari zen guztiarekin. Barkamena eskatu zien "gaizki ulertu honetan minduta sentitu diren pertsona guztiei", eta gehitu zuen "ikus-entzunezko materiala testuingurutik ateratzea eta manipulatzea gaizki ulertua gertatzeko lagungarri" izan zela. "Ez da sekula nire asmoa izan inor mintzea edo iraintzea", erantsi zuen.

Gaztañagak prentsa oharrean argitu zuen *Euskalduna naiz, eta zu?* umore saioa zela. "Ez zen gai horri buruz benetan eta sakonean zer pentsatzen genuen jakiteko egindako elkarriketa serioa eta pertsonala. Eta Espainiari buruzko atala hitz egiterakoan ikuspuntu berbera izatea proposatu ziguten: hitz egin dezagun estereotipoez eta topikoez umorezko saio baten testuinguruan". Eta halaxe egin zuela azaldu du. "Ez dute inola ere pentsatzen dudana islatzen. Ezagutzen nauenak ederki daki nire pentsaera irekia dela, inklusiboa eta urkoarekiko errespetuz betea".
Aktoreak ohar bidez, barkamena eskatu zien "minduta sentitu" zirenei, eta erantsi zuen "ikus-entzunezko materiala testuingurutik ateratzea eta manipulatzea gaizki ulertua gertatzeko lagungarria" izan zela.

Hautagaitzak
------------

Lanak
-----

Antzerkiola Imaginarioarekin

* 8 Olivetti poetikoak
* Kutxa XXI
* Mundopolski: Erreboltaren Ziaboga
* Yuri Sam
* Ezekiel
* Fitola Balba
* Babiloniako Loreak

Beste taldeekin:

* Gau Bakar bat. Amarauma- Moare Danza
* Ariketa. La Calvario
* La Ciudad inventada. Gorakada Antzerki Taldea
* Crónica de la noche abierta. Compañía Trashumantes
* XL Town. Pikor Teatroa
* Ilargiaren bi aldeak.  Hika Teatroa
* Errautsak. Le petit théàtre de Pain- Dejabu Panpin Laborategia-Arte Drama
* Komunikazioa Inkomunikazioa.  Kukai - Tanttaka

Lan Pertsonalak

* Sagarrak. Ander Lipus- Xabi Strubell - Miren Gaztañaga
* Stereo.  Miren Gaztañaga
* Diálogo .  Gabriel Ocina - Miren Gaztañaga

Filmografia
-----------

* *Martina* (ETB 3, 2008-2009)
* *Goenkale* (ETB 1, 2011-2014)
* *Lasa eta Zabala* (2014)
* *Aitaren etxea* (ETB 1, 2015)
* *Igelak* (2016)
* *Euskalduna naiz, eta zu?* (ETB 1, 2017)
* *El guardián invisible* (2017)
* *El legado de los huesos* (2019)
* *Ofrenda a la tormenta* (2020)
* *Ane* (2020)
* *Etxekoak* (ETB 1, 2020)
* *Beti mugan* (ETB 1, 2021)
* *Intimidad* (Netflix, 2022)

Erreferentziak
--------------

1. 1 2
2. ↑   **(Gaztelaniaz)** «"Vivo una época que es un regalo, transitando entre clásicos y modernos"» *EITB* 2020-01-13 (Noiz kontsultatua: 2024-03-15).
3. 1 2

Kanpo estekak
-------------

* Elkarrizketa *Argia* astekarian

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q12263697
* Commonscat Multimedia: Miren Gaztañaga / Q12263697

---

* **Identifikadoreak**
* WorldCat
* VIAF: 269152080579007230000
* Literaturaren Zubitegia: 983

 |

* Wd Datuak: Q12263697
* Commonscat Multimedia: Miren Gaztañaga / Q12263697